Нанҳәамза 16 инаркны 22 нӡа Аҧснытәи аделегациа аҭааны иҟан Сириатәи Арабтәи ареспублика
25.08.2017
Нанҳәамза 16 инаркны 22 нӡа Аҧснытәи аделегациа аҭааны иҟан Сириатәи Арабтәи ареспублика . Аделегациа аилазаараҿы иҟан - Аҧсны адәныҟатәи аусқәа рминистр Даур Ақаҩба , аекономика аминистр Адгәыр Арӡынба , Ахәаахәҭратә-аглыхратә палата аиҳабы Геннади Гагәылиа.
673
Нанҳәамза 16 инаркны 22 нӡа Аҧснытәи аделегациа аҭааны иҟан Сириатәи Арабтәи ареспублика . Аделегациа аилазаараҿы иҟан - Аҧсны адәныҟатәи аусқәа рминистр Даур Ақаҩба , аекономика аминистр Адгәыр Арӡынба , Ахәаахәҭратә-аглыхратә палата аиҳабы Геннади Гагәылиа.
Дара Сириатәи Арабтә ҳәынҭқарра раҭаара алҵшәақәа ирызкыз апресс-конференциа мҩаҧыргеит. Аҧснытәи аделегациа Сириатәи Арабтә Ҳәынҭқарра иаҭааит , есышықәса Дамаск имҩаҧысуа ацәыргақәҵа аҽалархәразы. Убри инаҷыданы аделегациа атәым ҳәынҭқарраҿы рыҟазаара иаман аполитикатә, аекономикатә ҵакы . Имҩаҧган аиҧыларақәа , ирыбжьарҵеит акыр аиқәшаҳаҭрақәа . Жә –шықәса рыҩныҵҟа Аҧсны Ахәаахәҭратә –ааглыхратә палата аиҳабыра имҩаҧыргоз аусурақәа ирылҵшәахеит ,раҧхьаӡа акәны Аҧснытәи аалыҵқәа Дамасктәи ацәыргақәҵаҿы рцәыргара .
2015 шықәсазы Дамаски Аҧсни Ахәаахәҭратә-ааглыхратә палатақәеи рыбжьара аиқәшаҳаҭра анапы аҵаҩын . Геннади Гагәылиа иажәақәа рыла , ацәыргақәҵаҿы иаартыз 43 ҳәынҭқарра рпавильонқәа рахьтә , зегь раасҭа ауаа аднаҧхьалон аҧсуа павильон . Уаҟа ицәырган ашәхаҩа ,аџьынџьыхәа, аџьыка, аҩқәа уҳәа еиуеиҧшым аалыҵқәа .Згьама рбоз аалыҵқәа ргәаҧхон , ҩынтә –хынтә еикәшаны ихынҳәуаз рацәаҩын . Сара иџьасшьеит аҧсылман ҳәсақәа ҳҩы агьама ргәаҧханы , рыжәшьа иҳәеит Геннади Гагәылиа .Агьама анырбалакь ашьҭахь иаазхәарц зҭахызгьы рацәаҩын , аха ацәыргақәҵаҿы аалыҵ аҭира ҟалаӡом . Аҧсни Сириатәи Арабтә Республикеи ирыбжьарҵаз аиқәшаҳаҭрақәа инарықәршәаны , алҵшәа бзиақәа ирықәгәыҕуеит Аҧснытәи аделегациа
Афатәи , атекстильтә аалыҵқәеи уҳәа ирацәоуп Сириа зхаҭабзиара ҳаракыу атауарқәа . Ҳтәылақәа ахәаахәҭра рыбжьалар , ҳекономикагьы шьҭыҵуеит, аҳәынҭқаррабжьаратә еимадарақәагьы рыҽдырҭбаауеит рҳәеит апресс-конференциа иалахәыз . Сириа фы-шықәса рыҩныҵҟа ицо аибашьра анеилгалак ашьҭахь , Аҧсны иахнагахьоу ,аибашьраашьҭахьтәи асанкциақәа азыҧшуп . Убри инадҳәаланы , уажәнатә рнапы зҵарҩыз ахәаахәҭратә еимадаразы аиқәшаҳаҭрақәа, акыршықәса алҵшәа бзиақәа аадырҧшлоит, ҳәа азгәеиҭеит Аҧсны аекономика аминистр Адгәыр Арӡынба .
Дениза Гьергьиа , Ҭемыр Гогохьиа, АТ
Оцените новость:
+1
+2
+3
+4
+5
Сохраните ссылку или поделитесь с друзьями